**celesta balerină**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mi-eşti atât

de nebună iubito

ultima primă balerină de univers

încât doar umbra-ţi

pe poante

strecurată timid pe scena

spărgătorului de iluzii

aruncă apocaliptic

spectatorii profani

prin vitraliile timpului

dă cu inima lor

de pereţii galaxiei

pe regizorul ascuns în culise

un fel de ulisse fără penelopă

îl lasă în travaliul facerii

cu sufletul erect

bâjbâindu-ţi nirvanica siluetă

dumnezeu strigă bis

de pe ultimul rând

mi-arunc braţele în decolteul tău

spectacolul continuă